Милутин Зечевић
Др Милутин Зечевић (Баре Краљске, код Колашина, 1. децембар 1910 — Скела, код Обреновца, 15. август 1941) био је лекар.

Биографија 
Рођен је 1. децембра 1910. године у селу Баре Краљске, код Колашина. Радио је као лекар у Београду. Био је члан Комунистичке партије Југославије од 1937. године.

Године 1941. је радио на организовању покрета отпора у окупираном Београду. Био је ухапшен од стране Специјалне полиције 23. јула 1941. године. Најпре је био затворен у затвору на Обилићевом венцу, а потом пребачен у логор Бањицу.

Заједно са групом од 42 логораша био је одведен у Скелу, где су стрељани 15. августа у одмазди због партизанског напада на село. Заједно са њим стрељан је и шпански добровољац Мате Видаковић.

У знак сећања на њега, једна улица у Београду, на Општини Врачар носи његово име.

Литература 

 Душан Павловић Знамените личности на улицама Београда. „Народна књига”, Београд и „Алфа”, Београд 1998. година.

Рођени 1910.
Умрли 1941.
Колашинци
Српски лекари
Комунисти Србије
Бањички логораши